Па стане на 1 жніўня 2012 года ў Слонімскім раёне, па звестках Белстата, пражывалі 65 955 чалавек. За ліпень слонімцаў паменела з розных прычынаў на 15 чалавек. У ліпені, як палічылі статыстыкі, 83 чалавекі прыбылі на Слонімшчыну, а 91 слонімец пакінуў наш раён, змяніўшы месца жыхарства на іншае. У выніку міграцыі нас стала меней на 8 чалавек. Нарадзіліся ў ліпені, згодна з лічбамі Белстата, 69 маленькіх слонімцаў, а памерлі 76 жыхароў нашага раёна. Натуральныя страты пры гэтым склалі 7 чалавек, а з пачатку года — 126 чалавек. Працэс натуральнага змяншэння насельніцтва Слонімскага раёна ідзе ўжо 20 гадоў, пачынаючы ад 1993 года.